कांग्रेस के सीनियर नेता अशोक गहलोत, मोतीलाल वोरा, आनंद शर्मा और रणदीप सिंह सुरजेवाला ने एक प्रेस कांफ्रेस ने यह घोषणा करते हुए कहा कि ये बंद सुबह 9 बजे से दिन में 3 बजे तक जारी रहेगा, ताकि आम लोगों को किसी तरह की परेशानी का सामना न करना पड़े। जहां तक विपक्षी पार्टियों के समर्थन का सवाल है, ज्यादातर पार्टियों ने विरोध का समर्थन किया है। उन्होंने कहा कि 2014 में मोदी जी ने बड़ी-बड़ी बात की थी, रोजगार की बात की, अच्छे दिन आने की बात की लेकिन पूरे देश के जो हालात हैं उसके बारे में हम सभी जानते हैं कि आज देश कहां पहुंचा है। महंगाई की मार ने सबकी कमर तोड़ दी है। डीजल-पेट्रोल और गैस सिलेंडर ने जीना हराम कर दिया है।